L’Escola de Persones Adultes d’Alboraia participa en el Projecte Rius en col·laboració amb la Fundació Limne
16 de maig de 2024

El Projecte Rius és un projecte de ciència ciutadana per estudiar la qualitat de les aigües de rius i barrancs de la demarcació del Xúquer. L’EPA hi participa i ha realitzat una inspecció al Barranc del Carraixet, a la zona de l’Ermita dels Peixets.

El dimarts dia 14 de maig alumnat del grup de GES 2 (Graduat en Educació Secundària) i professorat de l’EPA va realitzar una inspecció del barranc, prop de la desembocadura, a la zona de l’Ermita dels Peixets. Va prendre dades fisicoquímiques: pH, oxigen dissolt en l’aigua, nitrats i salinitat; i va fer un mostreig per identificar macroinvertebrats presents a l’aigua, els quals són un indicador biològic de la qualitat de l’aigua.

Amb totes les dades recollides estan preparant un informe, el qual traslladaran a la Fundació Limne, per incloure les dades en la Memòria Anual de Projecte Rius.

L’alumnat no sols va aprendre moltíssim, a més estaven encantats amb l’oportunitat de participar en aquest projecte de ciència ciutadana.